Nasionale sleutelpunte moet bekend gemaak word | Maroela Media
Die Right2Know-veldtog (R2K) en die Suid-Afrikaanse Argief (SAHA) het ŉ aansoek teen die polisie gebring om die lys van nasionale sleutelpunte ingevolge die Wet op die Bevordering van Toegang tot Inligting bekend te maak.
Die sleutelpunte mag tot dusver nie afgeneem word of as sleutelpunte geïdentifiseer word nie en die aanname is gemaak dat die sleutelpunte onder andere weermaginstallasies en dienste of fabrieke insluit wat as strategies beskou word.
Die polisie het in 2012 ŉ versoek dat die lys bekend gemaak word, afgekeur.
Die staat se regsverteenwoordiger het op 24 November aangevoer dat die onthulling van die sleutelpunte die land se verdedigingsvermoë en veiligheid in gedrang sal plaas. Die hof het gehoor daar is 200 sleutelpunte. Die aansoekers het aangevoer dat joernaliste moet weet wat die sleutelpunte is, om te verhoed dat daar inbreuk gemaak word op die regte van die media en die publiek.
Regter Roland Sutherland het egter Woensdag in ŉ volgepakte hof beveel dat die polisie die regskostes van die verhoor moet betaal.
Die ministerie van polisie het nou 30 dae om die lys van nagenoeg 200 nasionale sleutelpunte vry te stel.
antionette · 5 jaar gelede
Voel dit is nonsens